
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

619. Περί κυρώσεως πινάκων τακτικών ετησίων κρίσεων 

"Ανώτερων καί Κατωτέρων Αξιωματικών Στρατού 
Ξηράς. 

620. ΙΙερί τού Όργανισμού τού Κρατικού θεραπευτηρίου 

Λερού. 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΓΓ ΑΡΙΟ. 619 

Περί κυρώσεως πινάκων τακτικών ετησίων κρίσεων Άνω- 

τέροσν καί Κατωτέρων Αξιωματικών Στρατού Ξηράς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

α) Τά άρθρα 38 καί 39 τοϋ Ν.Δ. 178/69 «περί^ ιεραρχίας, 
προαγωγών καί τοποθετήσεων τών Μονίμων Αξιωματι¬ 
κών τών Ένοπλων Δυνάμεων», ώς έτροποποιήθησαν καί 
συνεπληρώθησαν μεταγενεστέρως. 

β) Τά ύπ’αριθμούς 15,16 καί 17/1981 πρακτικά τοϋ 
Συμβουλίου Προαγωγών Στρατού Ξηράς ύπ’ αριθμόν 1. 

γ) Το ύπ’ αριθμόν 13/1981 πρακτικόν τοϋ Συμβουλίου 
Προαγωγών Στρατοΰ Ξηράς ύπ’ αριθμόν 2, προτασει τοϋ 
'Τπουργοΰ Εθνικής Άμύνης, άπεφασίσαμεν καί όρίζομεν : 

Κυροϋμεν : 

α) Τούς ύπό τοϋ Συμβουλίου Προαγωγών Στρατοϋ ~η- 
ράς ύπ’ άριθμον 1 συνταχθέντας Πίνακας, τακτικών ετη¬ 
σίων κρίσεων έτους 1981 - 82, διά τών υπ αριθμούς 15, 
16 καί 17/1981 πρακτικών του : 

1. Προακτέοι κατ’ εκλογήν Άντισυνταγματαρ/ών Πε¬ 
ζικού, ' Ιππικού - Τεθωρακισμένων, Πυροβολικού, Μηχα¬ 
νικού, Διαβιβάσεων, Τεχνικού (Α' Κατηγορίας), Εφοδι¬ 
ασμού - Μεταφορών, 'Υλικού Πολέμου, 'ΐγειονομικοΰ ( Ια¬ 
τρών - Κτηνιάτρων - Όδοντιάτρων - Διαχειριστών), Οικο¬ 
νομικού, Ελεγκτικού, Στρατολογικού καί Ταχυδρομικού. 

2. Προακτέων κατ’ άρχαιότητα Άντισυνταγματαρχών 
Πεζικού, 'Ιππικοϋ - Τεθωρακισμένων, Πυροβολικού,^ Μη¬ 
χανικού, Διαβιβάσεουν, Τεχνικού (Α’ Κατηγορίας), Εφο¬ 
διασμού - Μεταφορών, ' Υλικού Πολέμου, Υγειονομικού 
(Ιατρών - Κτηνιάτρων - Όδοντιάτρων - Διαχειριστών), 
Οικονομικού καί Στρατολογικού. 


3. Παραμενόντων εις τον αύτον βαθμόν Άντισυνταγμα- 
ταρχών Πεζικού. 

4. Άποστρατευτέου Άντισυνταγματάρχου Ιππικού - Τε¬ 
θωρακισμένων. 

5. Διατηρητέων Άντισυνταγματαρχών Τεχνικού (Β' Κα¬ 
τηγορίας), Αρχιτεχνιτών Πυροτεχνουργών, Στρατιωτικών 
Γραμματέων (Διερμηνέων), Μουσικού καί Φροντιστών (Πε¬ 
ζικού, Ιππικού — Τεθωρακισμένων, Πυροβολικού, Μηχα¬ 
νικού καί Διαβιβάσεων) διανυόντων τον τελευταΐον βαθμόν 
τής έξελίξεώς των. 

6. Εύδοκίμως τερματισάντων την σταδιοδρομίαν των 
Άντισυνταγματαρχών Τεχνικού (Β' Κατηγορίας) διανυόν- 
των τον τελευταΐον βαθμόν τής έξελίξεώς των. 

7. Προακτέων κατ’ εκλογήν Άντισυνταγματαρχών Πυρο¬ 
βολικού, Οικονομικού καί Στρατολογικού συμπληρούντων 
35ετίαν. 

8. Προακτέων κατ’ άρχαιότητα Άντισυνταγματαρχών 
Πεζ ικοϋ καί Υλικού Πολέμου συμπληρούντων 35ετίαν. 

9. Διατηρητέων Άντισυνταγματαρχών Υγειονομικού 
(Κτηνιάτρων - Όδοντιάτρων) καί Στρατολογικού, τεθει- 
μένων έκτος οργανικών θέσεων. 

10. Προακτέων κατ’ άρχαιότητα Άντισυνταγματαρχών 
Τεχνικού (Β' Κατηγορίας) κριθέντων βάσει τών διατάξεων 
τού Ν. 988/79. 

11. Προακτέων κατ’ εκλογήν Ταγματαρχών Πεζικού, 
Ιππικού - Τεθωρακισμένων, Πυροβολικού, Μηχανικού, Δια¬ 
βιβάσεων, Τεχνικού (Α' Κατηγορίας - Β' Κατηγορίας), 
Εφοδιασμού Μεταφορών, Υλικού Πολέμου, Άρχιτεχνικών 
Πυροτεχνουργών, Υγειονομικού (Ιατρών - Κτηνιάτρων - 
Όδοντιάτρων), Ελεγκτικού, Στρατολογικού, Στρατιωτικών 
Γραμματέων καί Διερμηνέων, Ταχυδρομικού, Μουσικού καί 
Φροντιστών Ιππικού Τεθωρακισμένων. 

12. Προακτέων κατ’ άρχαιότητα Ταγματαρχών Πεζικού, 
Ιππικού - Τεθωρακισμένων, Πυροβολικού, Μηχανικού, Τε¬ 
χνικού (Α' Κατηγορίας - Β' Κατηγορίας), Εφοδιασμού 
Μεταφορών, Υλικού Πολέμου, Αρχιτεχνιτών Πυροτεχνουρ¬ 
γών, Υγειονομικού (Ιατρών) καί Φροντιστών Πεζικού. 

13. Παραμενόντων εις τον αύτον βαθμόν Ταγματαρχών 
Πεζικού, Μηχανικού καί Υγειονομικού (Ιατρών). 

14. Διατηρητέων Ταγματαρχών Πεζικού (Βοηθητικών), 
Διοικητικών Υγειονομικού, Αρχιτεχνιτών Πεζικού - Ιπ¬ 
πικού Τεθωρακισμένων - Πυροβολικού, Μηχανικού, Διαβι¬ 
βάσεων, Εφοδιασμού Μεταφορών, Ξυλουργών, Σιδηρουρ¬ 
γών, Σαγματοποιών, Υγειονομικού, (Όρθοπεδικών Μηχα- 
νημάτων καί Κτηνιατρικού Υλικού) διανυόντουν τόν τε¬ 
λευταΐον βαθμόν τής έξελίξεώς των. 

15. Προακτέων κατ’ εκλογήν Ταγματαρχών Μουσικού 
συμπληρούντων 35ετίαν. 

16. Προακτέου κατ’ αρχαιότητα Ταγματάρχου Τεχνικού 
(Β' Κατηγορίας) συμπληροϋντος 35ετίαν. 

17. Διατηρητέων Ταγματαρχών Πεζικού. ) λικού Πο¬ 
λέμου, Διαχειριστών 'Υγειονομικοί, Πεζικού (Βοηθητικών) 
καί Στρατολογικού τεθειμένων έκτος οργανικών θέσεων. 

18. Προακτέου κατ’ εκλογήν Ταγματάρχου Τεχνικού (Β 
Κατηγορίας) καταλαμβανομένου υπό του ορίου ηλικίας. 

19. Προακτέων κατ’ αρχαιότητα Ταγματαρχών Τεχνικού 
(Β' Κατηγορίας) καταλαμβανομένων υπό τοϋ ορίου ηλι¬ 
κίας. 

20. Προακτέου κατ’ εκλογήν Ταγματάρχου Πεζικού κρι- 
θέντος βάσει τών διατάξεων τοΰ Ν. 988/79. 

β) Τους ύπό τοΰ Συμβουλίου Προαγωγών Στρατού εεη- 
ράς ύπ’ αριθμόν 2 συνταχθέντας πίνακας Ιτους 1981 - 82 
διά τοϋ ύπ’ αριθμόν 13/81 πρακτικού του. 

1. 11ροακτέων κατ’ έκλογήν Λοχαγών Πεζικού, Ιπ¬ 
πικού - Τεθωρακισμένων, Πυροβολικού, Μηχανικού, Δια¬ 
βιβάσεων, Τεχνικού, Εφοδιασμού - Μεταφορών, 'Υλικού 
Πολέμου, Υγειονομικού (Ιατρών - Κτηνιάτρων - Όδον- 
τιάτριυν - Φαρμακοποιών - Διοικητικών καί Διαχειριστών), 
Οικονομικού, Γεωγραφικού, Στρατολογικού, Στρατιωτικών 
Γραμματέων, Μουσικού, Φροντιστών (Πεζικού - Ιππικού 
Τεθωρακισμένων - Μηχανικού - Τεχνικού καί Υγειονομικού 
Κτηνιατρικού) καί Αρχιτεχνιτών (Ιππικού Τεθωρακισμέ¬ 
νοι - Πυροβολικού - Μηχανικού - Διαβιβάσεων - Τυπο¬ 
γράφων - Εφοδιασμού Μεταφορών - Πυροτεχνουργών Ξυ¬ 
λουργών - Σιδηρουργών - Σαγματοποιών καί Υγειονομικού). 

2. Προακτέων κατ’ άρχαιότητα Λοχαγών Πεζικού, Ιπ¬ 
πικού - Τεθωρακισμένων. Πυροβολικού, Διαβιβάσεων, 
Εφοδιασμού Μεταφορών, Υγειονομικού Όδοντιάτρων, Οι¬ 
κονομικού, Στρατολογικού καί Αρχιτεχνιτών (Πεζικού - 
Διαβιβάσεων). 

3. Παραμενόντων εις τον αυτόν βαθμόν Λοχαγών Πε¬ 
ζικού, Διοικητικών ' Ι’γειονομικοΰ καί Φροντιστών Πεζικού. 

4. Προακτέου κατ’ άρχαιότητα Λοχαγού Τεχνικού (Β' 
Κατηγορίας) καταλαμβανομένου ύπό τοΰ ορίου ηλικίας. 

5. Διατηρητέου Λοχαγού Μηχανικού τεθειμένου εκτός 
οργανικών θέσεων. 

6. Προακτέων κατ’ άρχαιότητα Ύπολοχαγών Πεζικού. 
Ιππικού - Τεθωρακισμένων, Πυροβολικού, Μηχανικού, Δια¬ 
βιβάσεων, Τεχνικού. Εφοδιασμού - Μεταφορών, ' Υλικού 
Πολέμου, Υγειονομικού (Ιατρών - Κτηνιάτρων - Όδον- 
τιατρων - Φαρμακοποιών - Διοικητικών καί Διαχειριστών) 
Οικονομικού, Γεωγραφικού, Στρατολογικού, Στρατιωτικών 
Γραμματέων, Ταχυδρομικού, Μουσικού, Φροντιστών (Ιπ¬ 
πικού - Τεθωρακισμένων καί Πυροβολικού) καί Αρχι¬ 
τεχνιτών (Πεζικού - Ιππικού Τεθωρακισμένων - Πυρο¬ 
βολικού - Μηχανικού - Διαβιβάσεων - Τυπογράφων - Εφο¬ 
διασμού Μεταφορών - Πυροτεχνουργών - Ξυλουργών - Σι¬ 
δηρουργών - Σαγματοποιών - Υγειονομικού - ’Ορθοπεδι- 
κών Μηχανημάτων καί Κτηνιατρικού Υλικού). 

7. Παραμενόντων εις τον αυτόν βαθμόν Ύπολοχαγών 
Υγειονομικού (Ιατρών), Στρατολογικού καί Αρχιτεχνιτών 
(Πεζικού - Πυροβολικού - Εφοδιασμού Μεταφορών καί 
Όρθοπεδικών Μηχανημάτων). 

8. Προακτέων κατ’ άρχαιότητα Ύπολοχαγών Πεζικού, 
Ιππικού Τεθωρακισμένων καί Διαχειριστών Υγειονομικού 
καταλαμβανομένου ύπό τού ορίου ηλικίας. 

9. Διατηρητέου Ύπολοχαγοΰ Τεχνικού (Β' Κατηγορίας) 
τεθειμένου έκτος οργανικών θέσεων. 

10. Προακτέων κατ’ άρχαιότητα ’Λνθυπολοχαγών Πε¬ 
ζικού, ' Ιππικού Τεθωρακισμένων, Πυροβολικού, Μηχανικού, 
Διαβιβάσεων, Τεχνικού, Εφοδιασμού Μεταφορών, Υλικού 
Πολέμου, Υγειονομικού (Ιατρών - Κτηνιάτρων - Φαρμα¬ 
κοποιών και Διοικητικών), Οικονομικού, Στρατολογικού, 
Στρατιωτικών I ραμματεων, Διερμηνέων, Ταχυδρομικού, 
Μουσικού καί Αρχιτεχνιτών (Πεζικού - Ιππικού Τεθοιρα- 
κισμένων - Πυροβολικού - Μηχανικού - Διαβιβάσεων - 
Τυπογράφων - Εφοδιασμού Μεταφορών - Πυροτεχνουρ¬ 
γών - Ξυλουργών - Σιδηρουργών - Σαγματοποιών - Υγει¬ 


ονομικού - Όρθοπεδικών Μηχανημάτων καί Κτηνιατρικού 
Υλικού). 

11. Παραμενόντων εις τον αυτόν βαθμόν ’Λνθυπολοχα¬ 
γών Πυροβολικού, Τεχνικού καί ’Λρχιτεχνιτών Πεζικού. 

12. Προακτέων Άνθυπολοχαγών Πεζικού καί Πυρο¬ 
βολικού Αεροπορίας Στρατού (Ειδικής Μονιμότητος). 

13. Μή προακτέου Άνθυπολοχαγού Πεζικού Αεροπο¬ 
ρίας Στρατού (Ειδικής Μονιμότητος). 

14. ΓΙροακτέων κατ’ άρχαιότητα ’Λνθυπολοχαγών Τε¬ 
χνικού, Μουσικού καί Αρχιτεχνιτών (Διαβιβάσεων καί 
Κτηνιατρικού Υλικού) καταλαμβανομένων ύπό τοϋ ορίου 
ηλικίας. 

15. Προακτέου ’Λνθυπολοχαγοΰ Μηχανικού Πολεμικής 
Διαθεσιμότητος. 

Εις τον αυτόν επί της Εθνικής Άμύνης Υπουργόν, άνα- 
τίθεμεν την δημοσίευσιν καί έκτέλεσιν τού παρόντος Προ¬ 
εδρικού Διατάγματος. 

Έν Άθήναις τή 15 Ιουνίου 1981 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΕΥΑΓΓΕΛΟΣ ΛΒΕΡΟΦ . ΤΟΠΤΣΑΖ 


( 2 ) 

ΠΡΟΕΔΡΙΚΟΝ ΔΙΑΤΑΓΜΑ ΥΓ,’ ΑΡΙΟ. 620 
Περί τού Όργανισμοΰ τοΰ Κρατικού Θεραπευτηρίου Λέρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ δψει : 

1. Τάς διατάξεις : 

α) Τοΰ άρθρου 8 τοϋ Ν. 699/1977 «περί συνθέσεως τών 
Δ.Σ. τών Νοσηλευτικών Ιδρυμάτων Ν.Δ. 2592/53 καί 
ρυθμίσεως συναφών θεμάτων» (ΦΕΚ 272 Α'.). 

β) Τής παρ. 3 τοΰ άρθρου 24 τού Ν.Δ. 2592/53 «περί 
όργανώσεως τής Ιατρικής Άντιλήψεως» (ΦΕΚ 254 Α'.), 
ώς άντικατεστάθη διά τοϋ άρθρου 10 τοΰ Ν.Δ. 3097/54 
«περί τροποποιήσεως τού Ν.Δ. 2592/53» (ΦΕΚ. 253 Α'.). 

γ) Τής παραγρ. 1 τοΰ άρθρου 11 τοΰ Ν.Δ. 4352/1964 
«περί διατάξεων άφορωσών τούς δημοσίους υπαλλήλους 
ώς καί περί καταργήσεως Συμβουλίων καί Επιτροπών τών 
Δημοσίων Υπηρεσιών κ.λπ.» (ΦΕΚ. 135 Α'.). 

δ) Τών άρθρων 12 παρ. 2 τοΰ Ν. 400/1976 «περί Υπουρ¬ 
γικού Συμβουλίου καί Υπουργείων» (ΦΕΚ 203 Α'.) καί 
15 τοΰ Π.Δ. 770/1975 «περί διαρθρώσεως τού Υπουργείου 
Προεδρίας Κυβερνήσείος καί Όργανισμοΰ Υπηρεσιών τινων 
αυτού» (ΦΕΚ. 248 Α'.). 

ε) Τού υπ’ άριθ. 874/16.11.76 II. Δ/τος (ΦΕΚ. 318 Α'.). 

2. Γήν όπ’ άριθ. 2/28.1.77 γνώμην τοΰ Διοικητικού Συμ¬ 
βουλίου τοΰ Νοσοκομείου. 

3. Γην ύπ άριθ. 463/24.5.1979 γνωμοδότησιν τοΰ Συμ¬ 
βουλίου τής Επικράτειας, προτάσει τών Υπουργών Προε¬ 
δρίας Κυβερνήσεως, Οικονομικών καί Κοινωνικών Ύπη- 
ρεσιών, άποφασίζομεν. 

’Άρθρον 1. 

Γενική Διάταξις. 

Τό δυνάμει τού ύπ’ άριθ. 874/1976 ΓΙ. Δ/τος (ΦΕΚ. 
318 Α.) συσταθέν εν Αέριο τοΰ Νομού Δωδεκάνησου διά 
συγχωνευσεως τών, Ψυχιατρικού Νοσοκομείου Λέρου καί 
I ενικού Νοσοκομείου Λερού Θεραπευτηρίου ύπό τήν επω¬ 
νυμίαν «ΚΡΑΤΙΚΟΝ ΘΕΡΑΠΕΥΤΗ ΡΙΟΝ ΛΕΡΟΥ» απο¬ 
τελεί Νομικον II ροσωπον Δημοσίου Δικαίου διοικούμενον 
και λειτουργούν επι τή βάσει τών διατάξεων τοΰ Ν.Δ. 
2592/1953, ως τούτο ετροποποιήθη καί συνεπληρώθη μετα- 
γενεστέρως καί τοΰ παρόντος. 

Λρθρον 2. 

Σκοπός. 

Σκοπός τοΰ Κρατικού Θεραπευτηρίου Λέρου είναι : 

α) 11 παροχή ιατρικής καί νοσηλευτικής περιθάλψεως 
εις τους υπο κοινών νόσων πάσχοντας καί δεομένους τοιαύ- 
της, άποκλειομένης τής έν τω Τμήματι τούτω τής περιθάλ- 
ψεοίς τών πασχοντων εκ χρονιών ή καί ανιάτων νοσημάτων. 

β) II περιθαλψις τών χρονίως πασχοντων άσθενών ώς 
καί ή ιατρική καί νοσηλευτική περιθαλψις ψυχοπαθών καί 
η μέριμνα δια την επαγγελματικήν καί κοινωνικήν άποκα- 
τάστασιν τούτων. 

’Άρθρον 3. 

Ό άριθμός τών κλινών του νοσοκομείου ορίζεται εις δύο 
χιλιάδας επτακόσιας πεντήκοντα (2.750). 

’Άρθρον 4. 

Βασική Διάρθρωσις υπηρεσιών. 

Αί ΰπηρεσίαι τοΰ Κρατικού Θεραπευτηρίου Λέρου διαρ- 
θροΰνται ώς κάτωθι : 

α) Διεύθυνσις Διοικήσεως. 
β) Ίατρικαί ΰπηρεσίαι. 
γ) Φαρμακεΐον. 

Άρθρον 5. 

Διάρθρωσις Δ/νσεως Διοικήσεως - Αρμοδιότητες. 

1. Τήν Διεύθυνσιν Διοικήσεως συγκροτούν τά κάτωθι 
Τμήματα : 

α) Τμήμα Προσωπικού, 
β) Τμήμα Γραμματείας. 
γ) Τμήμα Οικονομικού, 
δ) Γραφεΐον Τεχνικού, 
ε) Γραφεΐον Κινήσεως Ασθενών, 
στ) Γραφεΐον Νοσηλευτικού, 
ζ) Γραφεΐον Κοινωνικής Εργασίας, 
η) Γραφεΐον Άπασχολησιοθεραπείας. 

2. Εις τήν αρμοδιότητα τής Διευθύνσεως Διοικήσεως 
άνήκουν τά κάτιυθι θέματα κατανεμόμενα μεταξύ τών Τμη¬ 
μάτων αύτής ώς επεται: 

α) Τμήμα Προσωπικού : Εις τήν άρμοδιότητα αυτού 
άνήκει παν θέμα άναγόμενον εις τήν έν γένει κατάστασιν 
τού πάσης φύσεως προσωπικού τοΰ Θεραπευτηρίου, ό έλεγ¬ 
χος καί ή καθοδήγησις τοΰ πάσης φύσεως προσωπικού, ή 
μέριμνα διά τήν όργάνωσιν καί λειτουργίαν Βιβλιοθήκης, 
η μέριμνα διά τήν έπιμόρφωσιν τού πάσης φύσεως προσω¬ 
πικού τού Νοσοκομείου-συμφώνως προς τάς κειμένας διατά¬ 
ξεις, ή μελέτη Μεθόδων Εργασίας καί άπλουστεύσεως δια¬ 
δικασιών, ή μέριμνα διά τήν όργάνωσιν τού Νοσοκομείου. 

β) Τμήμα Γραμματείας : Εις τήν άρμοδιότητα αυτού 
άνήκει ή διακίνησις τής εΐσερχομένης καί έξερχομένης άλλη- 
λογραφίας, ή τήρησις τοΰ πρωτοκόλλου τού Θεραπευτηρίου 
καί τής ήμερησίας διαταγής. 

Παν θέμα άναγόμενον εις τήν λειτουργίαν τού Αρχείου. 

γ) Τμήμα Οικονομικού : Εις τήν άρμοδιότητα αύτού 
άνήκει ή κατάρτισις καί παρακολούθησις τής έκτελέσεως 
τού προϋπολογισμού τού Νοσοκομείου καί ή μέριμνα διά 
τήν, κατά τάς κειμένας διατάξεις, πραγματοποίησιν τών 
δαπανών καί έκκαθάρισιν τών άποδοχών καί λοιπών απο¬ 
ζημιώσεων τού προσωπικού, ή μέριμνα διά. τήν στέγασιν 
εν γένει καί συντήρησιν τών χώρων τοΰ Νοσοκομείου, ως 
καί διά τήν προμήθειαν, διαχείρισιν καί συντήρησιν τών 
εφοδίων καί υλικών τών άπαιτουμένων διά τήν λειτουργίαν 
τού Θεραπευτηρίου, ή κατάρτισις τού άπολογισμοΰ και 
ισολογισμού αυτού, ή εΐσπραξις τών έκ πάσης αιτίας εσό¬ 
δων τού Θεραπευτηρίου, ή παρακολούθησις τών επερχομε- 
νων μεταβολών έπί τών πάσης φύσεως περιουσιακών στοι¬ 
χείων τού Θεραπευτηρίου, ή διαφύλαξις τών τίτλων κτήσεως 
«κινήτων, διαθηκών έν γένει παντός τίτλου κτήσεως κε¬ 
φαλαίων καί τών κινητών άξιων ως καί τών αποδεικτικών 


στοιχείων πάσης ύποχρεώσεως ή αίτιάσεως τού Θεραπευτη¬ 
ρίου, ή τήρησις πάσης φύσεως στατιστικών στοιχείων. 

δ) Γραφεΐον Τεχνικού : Εις τήν άρμοδιότητα αύτού άνή- 
κει η μέριμνα διά τήν έγκαιρον καί συμφώνως προς τάς κει- 
μενας διατάξεις έκτέλεσιν έργων ή εργασιών τοΰ Θερα- 
πευτηρίου καί ή επιμέλεια διά τήν κανονικήν παραλαβήν 
αυτών. 

ε) Γραφεΐον Κινήσεως Άσθενών : Εις τήν άρμοδιότητα 
αυτού άνήκει παν θέμα άναγόμενον εις τήν εισαγωγήν, 
διακίνησιν καί έξοδον τών άσθενών τού Νοσοκομείου, ή 
παρακολούθησις τών κενουμένων έκάστοτε κλινών τοΰ Θε¬ 
ραπευτηρίου ώς καί ή διάθεσις τούτων συμφώνως προς τον 
οΐκεΐον κανονισμόν, ή τήρησις τών φύλλων νοσηλείας τών 
ασθενών, ή λογιστική παρακολούθησις τών άσθενών, ή δια- 
φύλαξις καί επιστροφή χρημάτων, τιμαλφών καί ετέρων 
άντικειμένων τών άσθενών. 

στ) Γραφεΐον Νοσηλευτικού : Εις τήν άρμοδιότητα αύτού 
άνήκει ή παροχή κατά τούς κανόνας τής Νοσηλευτικής Τέχνης 
εις τούς άσθενεΐς τής έκάστοτε καθοριζομένης νοσηλείας 
ύπό τών άρμοδίων Ιατρών. 

ζ) Γραφεΐον Κοινών. Εργασίας : Παν θέμα άναφερό- 
μενον εις τήν Κοινωνικήν Εργασίαν κατά τά υπό τού Εσω¬ 
τερικού Κανονισμού καθοριζόμενα. 

η) Γραφεΐον Άπασχολησιοθεραπείας: Παν θέμα άνα- 
φερόμενον εις τήν Εργασιοθεραπείαν κατά τά ύπό τού 
Εσωτερικού Κανονισμού καθοριζόμενα. 

’Άρθρον 6. 

Αρμοδιότητες Φαρμακείου. 

Παραλαβή, διαφύλαξις καί διάθεσις τού άναγκαιούντος 
φαρμακευτικού καί έπιδεσμικοΰ υλικού κατά τούς έκάστοτε 
ΐσχύοντας κανόνας. 

’Άρθρον 7. 

Διάρθρωσις Ιατρικών υπηρεσιών - Αρμοδιότητες. 

1. Αί Ίατρικαί ΰπηρεσίαι περιλαμβάνουν : 
α) Τάς Κλινικάς : 

Παθολογικήν μέχρι δώδεκα (12) κλινών 
Χειρουργικήν μέχρι δώδεκα (12) κλινών 
Παιδιατρικήν μέχρι πέντε (5) κλινών 
Μαιευτικήν-Γυναικολογικήν μέχρι πέντε (5) κλινών. 
Πέντε (5) Ψυχιατρικάς μέχρι τετρακοσίων έβδομήκοντα 
πέντε (475) κλινών έκάστη. 

Παιδοψυχιατρικήν μέχρις έκατόν (100) κλινών. 

Τμήμα ιάσιμων ψυχασθενών μέχρις όγδοήκοντα (80) 
κλινών. 

Τμήμα περιθάλψεως φυματιώντων ψυχασθενών μέχρις 
έκατόν έξήκοντα (160) κλινών. 

Δύο (2) άναρρωτήρια διά τούς πάσχοντας έκ παθολογι¬ 
κών νοσημάτων ψυχασθενείς, 
β) Τά Εξωτερικά Ιατρεία : 

αα) Τά αντίστοιχα τών ώς άνω Κλινικών Ιατρεία, ών 
τήν υπηρεσίαν έκτελοΰσιν ο'. Διευθυνταί τών Κλινικών βοη- 
θούμενοι ύπό τού Ιατρικού προσωπικού τής Κλινικής των. 
ββ) Δύο "Οδοντιατρικά 
γγ) Το Νευροψυχιατρικόν. 
γ) Τά "Εργαστήρια, ήτοι : 

Μικροβιολογικόν καί Βιοχημικόν 
"Ακτινολογικόν 
’ Ηλεκτροεγκεφαλογραφικον 
Σταθμός Αιμοδοσίας. 

2. Δι’ άποφάσεως τού Διοικητικού Συμβουλίου καθορί¬ 
ζονται οί άναγκαΐοι χώροι τού Ιδρύματος διά τήν εγκατα- 
στασιν τών ώς άνω Κλινικών, Ιατρείων καί "Εργαστηρίων. 

'Η άρμοδιότης τών ιατρικών υπηρεσιών είναι : 

Θεραπεία, κατά τάς συγχρόνους άντιλήψεις τής "Ιατρικής 
"Επιστήμης, τών άσθενών, έξυπηρέτησις αύτών ώς καί 
παροχή παντός στοιχείου σχέσιν έχοντος μέ τήν πάθησίν 
των. 

Σύνταξις στατιστικών στοιχείων περί τής κίνησε ως των 
άσθενών, τά όποια υποβάλλει άνά έξάμηνον εις την Διευ- 
θυνσιν Διοικήσεως τοϋ Θεραπευτηρίου. 

Άρθρον 8. 

Διάρθριοσις θέσεων. 

Λί θέσεις τοϋ πάσης φύσεως προσωπικού άναδιαρθροΰν- 
ται κατά κλάδους, βαθμούς καί ειδικότητας ώς κάτωθι : 

I. ΜΟΝΙΜΟΙ ΘΕΣΕΙΣ 

Κλάδοι ΑΤ 

Κλάδος ΑΤΙ Διοικητικός - .Λογιστικός : 

Μία (1) Οέσις έπί βαθμω 2ω 
Μία (1) Οέσις έπί βαθμω 3ω 
Δύο (2) θέσεις έπί βαθμοΐς 5ω-4ω 
Τρεις (3) θέσεις έπί βαθμοϊς 8ω-6ω. 

Αΐ έπί βαθμοΐς 5ω-4ω θέσεις τοϋ Κλάδου ΑΤΙ Διοικη- 
τικοϋ-Λογιστικοΰ πληροΰνται άμα τή καταργήσει τής 
θέσεως έπί βαθμοΐς 5ω-4ω τοϋ Κλάδου ΑΡ1 Διοικητικοϋ- 
Αογιστικοΰ (προσωρινού). 

Κλάδος ΑΤ2 Φαρ μακοποιών. 

Μία (1) θέσις έπί βαθμοΐς 6ω-3ω (Β.Δ. 119/1965). 

Κλάδοι ΑΡ 

Κλάδος ΑΡ1 Διοικήσεως Νοσοκομείων-Λογιστικός : 
Μία (1) θέσις έπί βαθμοΐς 5ω-4ω 
Τρεις (3) θέσεις έπί βαθμοΐς 9ω-6ω. 

Αί θέσεις αύται πληροΰνται κατ’ αριθμόν ΐσον προς τάς 
τυχόν κενάς ή τάς έκάστοτε καταργουμένας θέσεις τοϋ Κλά¬ 
δου ΜΕ1 Διοικητικού. 

Κλάδος ΑΡ2 Αδελφών Νοσοκόμων : 

Μία (I) θέσις Διευθυνούσης έπί βαθμω 
Δύο (2) θέσεις 'Υποδιευθυνουσών έπί βαθμω 3ω 
Δέκα (10) θέσεις Προϊσταμένων άδελφών έπί βαθμω 4ω 
Τριάκοντα (30) θέσεις έπί βαθμοΐς 5ω-4ω (Ν.Δ. 226/ 
1973). 

Εξήκοντα (60) θέσεις έπί βαθμοΐς 8ω-6ω έξ ών δύο (2) 
διά τον Σταθμόν Αιμοδοσίας. 

Κλάδος ΛΡ3 Μαιών : 

Μία (1) θέσις έπί βαθμοΐς 8ω-6ω (Ν.Δ. 226/73). 

Κλάδος ΑΡ4 Κοινωνικών Λειτουργών : 

Δύο (2) θέσεις έπί βαθμοΐς 8ω-6α) (Ν.Δ.226/73). 

Κλάδος ΑΡ5 Έργασιοθεραπευτών - Άπασχολησιοθε- 
ραπευτών : 

Μία (1) θέσις έπί βαθμοΐς 5ω-4ω 

Δύο (2) θέσεις έπί βαθμοΐς 8ω-6ω (Ν.Δ. 226/73). 

Κλάδος ΑΡ6 Διαιτολόγων : 

Μία (1) θέσις έπί βαθμοΐς 8ω-6ω (Ν.Δ. 226/73). 

Διά τήν προαγωγήν εις τον δον βαθμόν τοϋ Κλάδου ΑΡ2 
Αδελφών Νοσοκόμων κρίνονται κατ’ αναλογίαν καί αί άνή- 
κουσαι εις τούς Κλάδους ΑΡ3 Μαιών, ΑΡ4 Κοινωνικών 
Λειτουργών καί ΑΡ6 Διαιτολόγων. 

Κλάδος ΑΡ7 Παραϊατρικών Έπαγγελμάτοιν : 

Μία (1) θέσις έπί βαθμοΐς 5θ)-4ω 
Ιέσσαρες (4) θέσεις έπί βαθμοΐς 9ω-6ω. 

5 Εκ των ώς άνω θέσεων ορίζονται : 

Δύο (2) θέσεις Παρασκευαστών, έξ ών μία (I) διά τόν 
Σταθμόν Αιμοδοσίας. 

Τρεις (3) θέσεις Χειρι στών Ακτινολογικών Εργαστηρίων. 
Αι θέσεις αύται πληροΰνται κατ’ αριθμόν ΐσον προς τάς 
εκαστοτε καταργουμένας θέσεις Παρασκευαστών καί Έμφα- 
νιστών-λειριστών Ακτινολογικού Εργαστηρίου Κλάδου 
ΜΕ2 Παραϊατρικών Επαγγελμάτων καί Βοηθών Φαρμα¬ 
κείου. 

Εν άδυναμία πλήρωσε ως τών ώς άνω θέσεων διά διορι¬ 
σμού πτυχιούχων Αναγνωρισμένων Άνωτέρων Σχολών 
δύναται αύται νά πληροΰνται διά διορισμού πτυχιούχων 
Αναγνωρισμένης Μέσης Επαγγελματικής Σχολής αντι¬ 
στοίχου εΐδικότητος. 


Αί θέσεις αί πληρούμεναι διά πτυχιούχων Άνεγνωρι- 
σμένων Μέσων Επαγγελματικών Σχολών ορίζονται έπί 
βαθμοΐς 10ω-6ω. 

Κλάδος ΑΡ8 Διοικητικός-Αογιστικός (προσωρινός) : 

Μία (1) θέσις έπί βαθμοΐς 5ω-4ω. 

Ή θέσις αύτη καταργεΐται άμα τή καθ’ οίονδήποτε τρό¬ 
πον κενώσει της έκ τοϋ καταταχθησομένου είς ταύτην κατά 
τάς διατάξεις τοϋ παρόντος υπαλλήλου. 

Κλάδοι ΜΕ 

Κλάδος ΜΕ1 Διοικητικός : 

"Εξ (6) θέσεις έπί βαθμοΐς 5ω-4ω 

Τριάκοντα τέσσαρες (34) θέσεις έπί βαθμοΐς 10ω-6ω. 

’Εκ τών ώς άνω θέσεων τρεις (3) θέσεις τοϋ εισαγωγικού 
βαθμού καί μία (1) έπί βαθμοΐς 5ω-4ω καταργοϋνται, έφ’ 
όσον είναι κεναί ή άμα τή κενώσει των, έκ τών καταταχθη- 
σομένων είς ταύτας κατά τάς διατάξεις τοϋ παρόντος υπαλ¬ 
λήλων. 

Κλάδος ΛΙΕ2 Παραϊατρικών Επαγγελμάτων καί Βοη¬ 
θών Φαρμακείου : 

Μία (1) θέσις έπί βαθμοΐς 5ω-4ω 

Επτά (7) θέσεις έπί βαθμοΐς 10ω-6ω. 

’Εκ τών ώς άνω θέσεων ορίζονται : 

Δύο (2) θέσεις Παρασκευαστών, έξ ών μία (1) διά τόν 
Σταθμόν Αιμοδοσίας. 

Τρεις (3) θέσεις Έμφανιστών-Χειριστών Ακτινολογικού 
Εργαστηρίου. 

Δύο (2) θέσεις Βοηθών Φαρμακείου. 

Μία (1) έκ τών θέσεων τούτων πληροϋται άμα τή καταρ¬ 
γήσει τής έπί σχέσει Ιδιωτικού Δικαίου θέσεως αντιστοίχου 
εΐδικότητος. 

Αί θέσεις τών Παρασκευαστών καί Έμφανιστών-Χει- 
ριστών Ακτινολογικού Εργαστηρίου μετά τήν καθ’ οίονδή¬ 
ποτε τρόπον κένωσίν των έκ τών καταταχθησομένων είς 
ταύτας κατά τάς διατάξεις τοϋ παρόντος πληροΰνται μόνον 
καί καθ’ ό μέρος καθίσταται άδύνατος ή πλήρωσις τών 
θέσεων τοϋ Κλάδου ΑΡ7 διά διορισμού πτυχιούχων Άνε- 
γνωρισμένων Άνωτέρων Σχολών. 

Κλάδος ΜΕ3 'Ιερέως (Ν.Δ. 3097/54) : 

Μία (1) θέσις έπί βαθμοϊς 8ω-4ω. 

Κλάδος ΜΕ4 Βοηθών Νοσοκόμων : 

Είς τόν Κλάδον τοΰτον ανήκουν αί θέσεις τών μονοετούς 
φοιτήσεως άδελφών νοσοκόμων, αΐτινες τοποθετούνται είς 
τάς προβλεπομένας είς τόν Κλάδον ΑΡ2 εξήκοντα (60) 
θέσεις άδελφών νοσοκόμων μόνον είς περίπτωσιν άδυνα- 
μίας έξευρέσεως άδελφών νοσοκόμων τριετοΰς φοιτήσεως. 

Αί θέσεις άδελφών νοσοκόμων μονοετούς φοιτήσεως ορί¬ 
ζονται έπί βαθμοϊς 10ω-6ω. 

Κλάδος ΜΕ5 Πρακτικών νοσοκόμων (προσωρινός) : 

Πεντήκοντα πέντε (55) θέσεις έπί βαθμοΐς 10ω-7ω. 

Κλάδος ΜΕ6 Άρρένων Νοσοκόμων (προσιορινός) : 

Είκοσι εξ (26) θέσεις έπί βαθμοΐς 10ω-7ω. 

Αί θέσεις τών Κλάδων ΜΕ5 καί ΜΕ6 καταργοϋνται 
άμα τή καθ’ οίονδήποτε τρόπον κενώσει των έκ τών κατατα¬ 
χθησομένων είς ταύτας κατά τάς διατάξεις τοϋ παρόντος 
υπαλλήλων. 

Κλάδος ΜΕ7 Εργοδηγών Σχεδιαστών : 

Τρεις (3) θέσεις έπί βαθμοΐς 10ω-6ω. 

Κλάδος ΣΕ 

Κλάδος ΣΕ1 Κλητήρων - Θυρωρών - Νυκτοφυλάκων- 
Διανομέων Αλληλογραφίας Ασθενών - Τηλεφωνη¬ 
τών : 

Εννέα (9) θέσεις έπί βαθμω 7(0 

Είκοσι μία θέσεις έπί βαθμοΐς 12<ρ-8ω. 

’Εκ τών ώς άνω θέσεων ορίζονται : 

Είκοσι οκτώ (28) θέσεις Κλητήρων-Θυρωρών-Νυκτο- 
φυλάκων. 

Μία (1) θέσις Διανομέως Αλληλογραφίας Ασθενών. 
Μία (1) θέσις Τηλεφωνητοϋ. 

II. ΘΕΣΕΙΣ ΕΠΙ ΘΗΤΕΙΑι 
ΙΑΤΡΩΝ 

Διευθυνταί Κλινικών : 

Όκτώ (8) θέσεις, ήτοι : 

Πέντε (5) Ψυχιατρικής 

Μία (1) Παιδιατρικής 

Μία (1) Μαιευτικής-Γυναικολογικής 

Μία (1) Χειρουργικής. 

Διευθυνταί Άναισθησιολόγοι : 

Μία (1) θέσις. 

Έπιμεληταί Κλινικών : 

"Εξ (6) θέσεις, έξ ών μία (α' διά την Χειρουργικήν) 
Γρεϊς (3) θέσεις Παθολόγων Ιατρών, έξ ών αί δύο έπί 
μισθώ Διευθυντοϋ Κλινικής καί ή μία έπί μισθώ Έπιμε- 
λητοϋ Κλινικής. 

Μία (1) θέσις Καρδιολόγου Ίατροΰ έπί μισθώ Διευθυν- 
τοΰ Κλινικής. 

Διευθυνταί Ιατρείων : 

Μία (1) θέσις ’Οδοντιατρικοΰ. 

Διευθυνταί Εργαστηρίων : 

Τρεις (3) θέσεις, ήτοι : 

Μία (I) Ακτινολόγου 

Μία (1) Μικροβιολόγου 

Μία (I) Ήλεκτροεγκεφαλογραφικοϋ. 

Βοηθοί Ιατροί : 

Εννέα (9) θέσεις. 

Έν αδυναμία πληρώσεως τών θέσεων Μικροβιολόγου καί 
Ακτινολόγου, δύναται να προσλαμβάνωνται τοιοϋτοι κατά 
τάς διατάξεις τής παρ. 10 τοΰ άρθρου 12 του Ν. 3796/1957. 
Κατά τον αυτόν τρόπον δύνανται νά προσλαμβάνωνται έφ’ 
οσον ύφίστανται άνάγκαι κατά τήν κρίσιν τοΰ Διοικητικού 
Συμβουλίου "Οφθαλμίατρος, "Ορθοπεδικός, Φυματιολόγος 
καί Ωτορινολαρυγγολόγος, Καρδιολόγος, Άναισθησιολό- 
γος, ό Χειρουργός (καί δεύτερος χειρουργός) Μαιευτήρ- 
Γυναικολόγος, οί Παθολόγοι, ό Παιδίατρος καί ό Διευ¬ 
θυντής Ήλεκτροεγκεφαλογραφικοϋ Ιατρείου. 

III. ΘΕΣΕΙΣ ΠΡΟΣΩΠΙΚΟΥ ΕΠΙ ΣΧΕΣΕΙ ΙΔΙΩΤΙ¬ 
ΚΟΥ ΔΙΚΑΙΟΥ ΔΙΕΠΟΜΕΝΑΙ ΥΠΟ ΤΩΝ ΔΙΑ¬ 
ΤΑΞΕΩΝ ΤΩΝ Ν.Δ. 385/1969 καί 1198/1972. 

I ρεϊς (3) θέσεις Χειριστών μηχανών (μηχανουργών- 
τορναδόρων). 

Τρεις (3) θέσεις Ηλεκτρολόγων 

Δύο (2) θέσεις βοηθών Ηλεκτρολόγων 

' Εξ (6) θέσεις οδηγών αύτοκινήτων 

Όκτώ (8) θέσεις Συντηρητών κτιρίων-οΐκοδόμων 

Πέντε (5) θέσεις Υδραυλικών 

Τρεις (3) θέσεις Βοηθών ύδραυλικών 

Γρεϊς (3) θέσεις Ξυλουργών 

"Εξ (6) θέσεις Έλαιοχρωματιστών-' Υδροχρωματιστών 
Δύο (2) θέσεις τεχνιτών σιδηρουργών. 

Τέσσαρες (4) θέσεις Υποδηματοποιών 

Μία (1) θέσις Ήλεκτροσυγκολλητοΰ 

Δύο (2) θέσεις Αρχιμαγείρων 

Όκτώ (8) θέσεις Μαγείρων 

Είκοσι τρεις (23) θέσεις Βοηθών Μαγείρων 

Τέσσαρες (4) θέσεις Θερμαστών 

Δύο (2) θέσεις Κλιβανέων - Άπολυμαντών 

Γρεϊς (3) θέσεις Δενδροκηπουρών-γεωργοκτηνοτρόφων 

Επτά (7) θέσεις Κουρέων (άνδρών ή γυναικών) 

Δέκα τρεις (13) θέσεις ραπτών ή ραπτριών 
Μία (1) θέσις Βοηθού Φαρμακείου (προσωρινή). 

Η ώς άνω θέσις καταργεΐται άμα τή κενώσει της έκ τοΰ 
καταταχθησομένου εις ταύτην κατά τάς διατάξεις. τοΰ 
παρόντος υπαλλήλου. 

Δέκα εννέα (19) θέσεις Τραπεζοκόμων 
Δέκα τρεις (13) θέσεις Σιδηρωτριών. 


Εκατόν τριάκοντα πέντε (135) θέσεις Καθαριστών ή 
Καθαριστριών πλυντριώ/, έξ ών αί έξ (6) Καθαριστών εξω¬ 
τερικών χώρων. 

Τέσσαρες (4) θέσεις βοηθών Άποθηκαρίου (προσωρινοί) 

Εξήκοντα (60) θέσεις Πρακτικών Νοσοκόμων. 

Αί θέσεις αύται πληροϋνται μόνον καί καθ’ δ μέρος είναι 
άδύνατος ή πλήρωσις τών θέσεων τοΰ Κλάδου ΑΡ2 Αδελ¬ 
φών Νοσοκόμων έπί βαθμοϊς 8ω-6ω ύπό αδελφών τριετοΰς 
φοι-τήσεως. 

Τεσσαράκοντα πέντε (45) θέσεις Άρρένων Νοσοκόμων. 

Ή πλήρωσις είκοσι Ιξ (26) θέσεων ένεργεΐται κατ’ ά- 
ριθμόν άντίστοιχον προς τάς έκάστοτε καταργουμένας θέσεις 
τοΰ Κλάδου ΜΕ6 Άρρένων νοσοκόμων (προσωρινός). 

Διακόσιοι είκοσι πέντε (225) θέσεις φυλάκων ασθενών. 

Οί ύπηρετοΰντες υπάλληλοι τών οποίων αί θέσεις ύπή- 
χθησαν εις τήν ρύθμισιν τοΰ Ν.Δ. 385/1969 εξελίσσονται 
κατά τάς περί αύτών όργανικάς διατάξεις τοΰ Νοσοκομείου 
μέχρι τής καθ’ οίονδήποτε τρόπον εξόδου των έκ τής υπηρε¬ 
σίας, οτε καί πληροΰται ίσος άριθμός έκ τών έπί σχέσει 
ΐδιωτικοΰ δικαίου προβλεπομένων ύπό τοΰ παρόντος θέσεων 
αντιστοίχου εΐδικότητος. 

IV. ΕΠΙ ΕΜΜΙΣΘΩι ΕΝΤΟΛΗι 

Μία (1) θέσις Δικηγόρου. 

Άρθρον 9. 

Προσόντα διορισμοΰ. 

Διά τον διορισμόν εις τον εισαγωγικόν βαθμόν τών ύπό τοΰ 
παρόντος προβλεπομένων θέσεων, μονίμου προσωπικού ώς 
καί διά τήν πρόσληψιν είς θέσεις έπί θητεί$, έμμίσθω έντολή 
καί έπί σχέσει ιδιωτικού δικαίου, απαιτούνται εφεξής τά 
κάτωθι ειδικά τυπικά προσόντα: 

I. ΜΟΝΙΜΟΙ ΘΕΣΕΙΣ 
Κλάδοι ΑΤ : 

Διά τάς θέσεις τοΰ Κλάδου ΑΤΙ Διοικητικού-Λογιστικού: 

Πτυχίον οίουδήποτε Τμήματος Νομικής Σχολής ημεδαπού 
Πανεπιστημίου ή τής Άνωτάτης Σχολής Οικονομικών καί 
Εμπορικών Επιστημών ή τής Παντείου Άνωτάτης Σχολής 
Πολιτικών Επιστημών ή Άνωτάτης Βιομηχανικής Σχολής ή 
ισότιμον πτυχίον Σχολής τής άλλοδαπής. 

Διά τήν θέσιν τοΰ Κλάδου ΑΤ2 Φαρμακοποιών : 

Πτυχίον τής οικείας Σχολής (Φαρμακευτικής) ήμεδαποΰ ή 
ισοτίμου τοιούτου άλλοδαποΰ Πανεπιστημίου καί άδεια ά- 
σκήσεως τοΰ έπαγγέλματος. 

Κλάδοι ΑΡ : 

Διά τάς θέσεις τοΰ Κλάδου ΑΡ1 Δ/σεως Νοσοκομείων- 
Λογιστικός : 

Πτυχίον Στελεχών Δ/σεως Νοσοκομείων άνεγνωρισμένης 
Άνωτέρας Σχολής ή πτυχίον κατευθύνσεως Λογιστηρίου 
άνεγνωρισμένης Άνωτέρας Σχολής. 

Διά τάς θέσεις τοΰ Κλάδου ΑΡ2 Αδελφών νοσοκόμων : 

Διά τήν θέσιν τής Διευθυνούσης έφ’ δσον δέν καθίσταται 
δυνατή ή διά προαγωγής κατάληψις τής θέσεως ταύτης, έπί 
χρονικόν διάστημα μεγαλύτερον τοΰ έτους, πτυχίον άνεγνω- 
ρισμένης Άνωτέρας Σχολής άδελφών νοσοκόμων τριετοΰς 
φοιτήσεως καί δεκαοκταετής εύδόκιμος προϋπηρεσία μετά 
τών τυπικών προσόντων τοΰ Κλάδου τούτου, παρά Νομικώ 
ΓΙροσούπω Δημοσίου ή Ιδιωτικού Δικαίου. 

Διά τάς θέσεις Άδελφών Νοσοκόμων : 

Πτυχίον άνεγνωρισμένης Άνωτέρας Σχολής άδελφών 
Νοσοκόμων τριετοΰς φοιτήσεως καί προκειμένου διά τάς 
άδελφάς νοσοκόμους τοΰ Σταθμοΰ Αιμοδοσίας ειδική έκ- 
παίδευσις περί τήν Αιμοδοσίαν. 

Διά τήν θέσιν τοΰ Κλάδου ΑΡ3 Μαιών : 

Πτυχίον άνεγνωρισμένης Άνωτέρας Σχολής Μαιών τριε- 
τοΰς φοιτήσεως καί άδεια άσκήσεως τοΰ έπαγγέλματος τής 
Μαίας κατά τά οριζόμενα έν άρθροις 1, 2 καί 6 τοΰ Ν.Δ. 
2593/1953. 

ΕΦΗΜΕΡΙΣ ΤΗΣ ΚΥ6ΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Διά τάς θέσεις σου Κλάδου ΑΡ4 Κοινωνικών Λειτουργών : 
Πτυχίον άνεγνωρισμένης Άνωτέρας Σχολής Κοινωνικής 
’ Εργασίας ή πτυχίον ισοτίμου Σχολής τής αλλοδαπής τριε- 
τοϋς φοιτήσεως, καί άδεια άσκήσεως του επαγγέλματος. 

Διά τάς θέσεις του Κλάδου ΛΡ5 ’ Εργασιοθεραπευτών- 
Άπασχολησιοθεραπευτών : 

Πτυχίον αντιστοίχου ειδικότατος άνεγνωρισμένης Άνω¬ 
τέρας Σχολής ή πτυχίον Άνωτάτης Σχολής Οικιακής Οικο¬ 
νομίας ή ισοτίμου Σχολής τριετοϋς φοιτήσεως. 

Διά την θέσιν του Κλάδου ΑΡ6 Διαιτολόγων : 

Πτυχίον εΐδικότητος Διαιτολόγου άνεγνωρισμένης Άνω¬ 
τέρας Σχολής ή ισοτίμου Σχολής τής αλλοδαπής, έν ελλείψει 
δέ τούτου πτυχίον Άνωτάτης Σχολή; Οικιακής Οικονομίας ή 
πτυχίον ισοτίμου προς ταύτην Σχολής τής ημεδαπής τριετοϋς 
φοιτήσεως ή άλλοδαπής. 

Διά τάς θέσεις τοΰ Κλάδου ΛΡ7 Παραϊατρικών Επαγ¬ 
γελμάτων : 

α) Διά τάς θέσεις Χειριστών ’ Ακτινολογικού Εργαστηρίου: 
Πτυχίον άνεγνωρισμένης Άνωτέρας Σχολής Τμήματος 
Τεχνολόγων Ραδιολογίας καί Ακτινολογίας, 
β) Διά τάς θέσεις τών Παρασκευαστών : 

Πτυχίον άνεγνωρισμένης Άνωτέρας Σχολής Τμήματος 
1 εχνολόγων Ιατρικών Εργαστηρίων. 

Κλάδοι ΜΕ : 

Διά τάς θέσεις τοΰ Κλάδου ΜΕ1 Διοικητικού : 
Απολυτήριον Λυκείου ή εξαταξίου Γυμνασίου ή άλλου 
ισοτίμου Σχολείου. 

Διά τάς θέσεις τοΰ Κλάδου ΜΕ2 Παραϊατρικών Επαγγελ¬ 
μάτων καί Βοηθών Φαρμακείου : 

α) Διά τάς θέσεις Βοηθών Φαρμακείου : 

Απολυτήριον Λυκείου ή εξαταξίου Γυμνασίου ή άλλου 
ισοτίμου Σχολείου καί άδεια άσκήσεως τοΰ επαγγέλματος. 

β) Διά τάς θέσεις Έμφανιστών-Χειριστών Ακτινολογικού 
Εργαστηρίου : 

Πτυχίον άνεγνωρισμένης Μέσης Επαγγελματικής Σχο¬ 
λής ειδικότητας Εμφανιστών-Χειριστών Ακτινολογικού 
Εργαστηρίου. 

γ) Διά τάς θέσεις Παρασκευαστών : 

Πτυχίον άνεγνωρισμένης Μέσης Επαγγελματικής Σχο¬ 
λής Ε ΐδικότητος Παρασκευαστών. 

Διά την θέσιν τοΰ Κλάδου ΜΕ3 Ίερέως : 

Διά την πλήρωσιν τής θέσεως ταύτης άπαιτοϋνται τά ύπό 
τής παραγράφου 2 τοΰ άρθρου 13 τοΰ Ν.Δ. 3097/1954 ορι¬ 
ζόμενα προσόντα έπί εΐσαγωγικώ βαθμώ 8ω. 

Διά τάς θέσεις τοΰ Κλάδου ΜΕ4 Βοηθών Νοσοκόμων : 

^ Εμπειρία άποδεικνυομένη διά πτυχίου άνεγνωρισμένης 
Σχολής Βοηθών-Νοσοκόμων μονοετοΰς φοιτήσεως. 

Διά τάς θέσεις Έργοδηγών-Σχεδιαστών : 

Πτυχίον άνεγνωρισμένης Μέσης Δημοσίας Τεχνικής Σχο- 
λής Εργοδηγών ή άνεγνωρισμένης Μέσης Τεχνικής Σχολής 
Σχεδιαστών Τεχνικών Βοηθών Εργοταξίου δομικών έργων. 

Κλάδος ΣΕ : 

Δια τας θεσεις τοΰ Κλάδου ΣΕ1 Κλητήρων-Θυρωρών-Νυ- 
κτοφυλακων-Διανομεων Αλληλογραφίας-Τηλεφωνητών : 

, α ) Δια .ας θέσεις τών Κλητήρων - Θυρωρων - Νυκτοφυ¬ 
λάκων : 

Απολυτήριον Δημοτικοΰ Σχολείου, 
β) Δια την θεσιν Διανομεως Αλληλογραφίας Ασθενών : 
Σχετική Εμπειρία, 
γ) Διά τάς θέσεις Τηλεφωνητών : 

Ενδεικτικόν Γης Τάξεως Γυμνασίου ή άλλου ισοτίμου 
χολείου ή εμπειρία άποδεικνυομένη διά πτυχίου τής Σχολής 
Φάρου Τυφλών. 

ΙΓ. Θ ΕΙΣ ΕΙΣ ΕΠΙ ΘΗΤΕΙΑ, ΙΑΤΡΩΝ 

Διά τάς θέσεις τοΰ Ιατρικού προσωπικού ισχύουν τά περί 
προσόντων διορισμού καί μισθοδοσίας οριζόμενα ύπό τών Ν.Δ. 
3623/1956, τοΰ άπό 8-9.5.1958 Β. Δ/τος «περί διαδικασίας 
κ,λπ.» καί τών Ν. 123/1975, 754/1978. 


III. ΘΕΣΕΙΣ ΠΡΟΣΩΠΙΚΟΣ ΕΠΙ ΣΧΕΣΕΙ ΙΔΙΩΤΙΚΟΥ 
ΔΙΚΑΙΟΥ ΔΙΕΠΟΜΕΝΑΙ ΥΠΟ ΤΩΝ ΔΙΑΤΑΞΕΩΝ 
ΤΩΝ Ν.Δ. 385/1969 καί 1198/1972. 

Διά τά: θέσεις Χειριστών Μηχανών (μηχανουργώ^-τορ¬ 
ναδόρων) : 

Άρτια γνώσις τής τέχνης καί ύπερπενταετής ανάλογος 
προϋπηρεσία παρά Ν.Π.Δ.Δ. ή Ιδιωτικού Δικαίου ή καί 
σοβαρά Ιδιωτική Επιχειρήσει προσηκόντως άπ .δει¬ 
κνυόμενη. 

Διά τάς θέσεις τών Ηλεκτρολόγων : 

Πτυχίον άνεγνωρισμένης Σχολής Ηλεκτρολόγων καί ά¬ 
δεια ηλεκτρολόγου άπό 4ετίας, έν ελλείψει δέ πτυχιυύχου προ¬ 
ϋπηρεσία καί πεϊοα προσηκόντως άποδεικνυομένη καί έγγυω- 
μένη την ασφάλειαν τών εγκαταστάσεων. 

Διά τάς θέσεις βοηθών Ηλεκτρολόγων: 

Πτυχίον άντιστοίχου εΐδικότητος άνεγνωρισμένης Σχολής, 
έυ ελλείψει πτυχιούχου ανάλογος επαγγελματική άδεια. 

Διά τάς θέσεις 'Οδηγών Αυτοκινήτων : 

Επαγγελματική άδεια οδηγού αυτοκινήτου καί 3ετή: του¬ 
λάχιστον προϋπηρεσία προσηκόντως άποδεικνυομένη. 

Διά τάς θέσεις Συντηρητών Κτιρίων-Οίκουόμοον : 

Άρτια γνώσις τής αντιστοίχου τέχνης προσηκόντως άπο- 
δεικνυομένη. 

Διά τάς θέσεις ' Υδραυλικών : 

Πτυχίον άνεγνωρισμένης Σχολής υδραυλικών καί έν έλ- 
λειψει τριετης προϋπηρεσία τής άντιστοίχου τέχνης προση¬ 
κόντως άποδεικνυομένη. 

Διά τάς θέσεις Βοηθών ' Υδραυλικών : 

Άρτια γνώσις τής άντιστοίχου τέχνης προσηκόντως άπο- 
δεικνυομένη. 

Διά τάς θέσ εις Ξυλουργών : 

Πτυχίον άνεγνωρισμένης κατωτέρας Τεχνικής Σχολής. 

Διά τάς θέσεις Έλαιοχρωματιστών-'Υδροχρωματιστών : 

Πτυχίον άνεγνωρισμένης Κατωτέρας Τεχνικής Σχολής. 

Διά τάς θέσεις Τεχνικών Σιδηρουργών : 

Αρτια γνώσις τής αντιστοίχου τέχνης προσηκόντους άπο- 
δεικνυομένη. 

Διά τάς θέσεις Υποδηματοποιών: 

Αρτια γνώσις τής άντιστοίχου τέχνης προσηκόντως άπο- 
δεικνυομένη. 

Διά τήν θέσιν Ήλεκτροσυγκολλητοΰ : 

Άρτια γνώσις τής άντιστοίχου τέχνης προσηκόντως άπο- 
δεικνυομένη. 

Διά τήν θέσιν Άρχιμαγείρου : 

Πτυχίον άνεγνωρισμένης Σχολής Τουριστικών Επαγγελ¬ 
μάτων καί έν ελλείψει πτυχίου πενταετής προϋπηρεσία μά¬ 
γειρου παρα Ν.Π.Δ.Δ. ή Ιδιωτικού Δικαίου ή παρά σοβαρά 
ιδιωτική επιχειρήσει προσηκόντως άποδεικνυομένη ή ΙΟετής 
τουλάχιστον εμπειρία μαγείρου παρ’ άνεγνωρισμένω 'Ιδρύ- 
ματι, Ξενοδοχείω ή επιβατικοί πλοίψ προσηκόντως άποδει- 
κνυομένη. 

Διά τάς θέσεις Μαγείρων : 

Πτυχίον άνεγνωρισμένης Σχολής Τουριστικών Επαγγελ¬ 
μάτων καί έν ελλείψει πτυχιούχων τριετής προϋπηρεσία εις 
Νομικόν Πρόσωπον Δημοσίου ή Ιδιωτικού Δικαίου ή εις 
σοβαράν ιδιωτικήν έπιχείρησιν προσηκόντως άποδεικνυομένη. 

Διά τάς θέσεις Βοηθών Μαγείρων : 

Άρτια γνώσις τής μαγειρικής τέχνης προσηκόντως άπο- 
δεικνυομένη. 

Διά τάς θέσεις Θερμαστών : 

Πτυχίον κατωτέρας άνεγνωρισμένης Σχολής Θερμοϋδραυ- 
λικών εν ελλείψει δέ πτυχιούχων, 4ετής έμπειρία προσηκόν¬ 
τως άποδεικνυομένη. 

Δια τας θέσεις Κλιβανέων-Άπολυμαντών : 

Πτυχίον Δημοσίου Απολυμαντηρίου. 

Δια τας θεσεις Δενδροκηπουρών-Γεωργοκτηνοτρόφων : 

Αρτια γνώσις τής τέχνης προσηκόντως άποδεικνυομένη. 

Διά τάς θέσεις Κουρέων : 

, Πτυχίον αντιστοίχου εΐδικότητος άνεγνωρισμένης Σχολής, 
εν ελλείψει δέ πτυχιούχων άρτία γνώσις τής αντιστοίχου 
τε Χ νγ )? προσηκόντως άποδεικνυομένη. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


1685 


Διά τάς θέσεις Ραπτριών : 

Πτυχίον άνεγνωρισμένης αντιστοίχου Σχολής, έν ελλείψει 
δέ πτυχιούχων, άρτια γνώσις τής ραπτικής προσηκόντως 
άποδεικνυομένη. 

Διά τάς θέσεις Τραπεζοκόμων : 

Σχετική έμπειρία προσηκόντως άποδεικνυομένη. 

Διά τάς θέσει; Σιδηρωτριών : 

Σχετική έμπειρία προσηκόντως άποδεικνυομένη. 

Διά τάς θέσεις Πρακτικών Νοσοκόμων : 

Απολυτήριον Δημοτικού Σχολείου καί σχετική έμπειρία 
περί τήν νοσηλείαν προσηκόντως άποδεικνυομένη. 

Διά τάς θέσεις Άρρένων νοσοκόμων : 

Απολυτήριον Δημοτικού Σχολείου καί σχετική έμπειρία 
προσηκόντως άποδεικνυομένη. 

Διά τάς θέσεις Φυλάκων Ασθενών : 

Ικανή σωματική άντοχή. 

Διά τάς λοιπάς ειδικότητας τοϋ προσωπικού έπί σχέσει 
ιδιωτικού δικαίου καί άρτια γνώσις τής άντιστοίχου τέχνης 
προσηκόντως άποδεικνυομένη. 

Δι’ άπάσας τάς ώς άνω ειδικότητας άπαιτεΐται επίσης 
άπολυτήριον Δημοτικού Σχολείου, έν έλλείψει δέ τούτου 
έφαρμόζονται αί διατάξεις τοϋ άρθρου 27 του Ν.Δ. 3094/54. 

IV. ΕΠΙ ΕΜΜΙΣΘΩι ΕΝΤΟΛΗι 

’Άδεια δικηγορεΐν παρά Πρωτοδίκαις ή παρ’ Έφέταις ή 
παρ’ Άρείω Πάγω. 

’Άρθρον 10. 

Προϊστάμενοι Υπηρεσιών -Άναπλήρωσις 

1. Τής Διευθύνσεως Διοικήσεως προΐσταται μόνιμος υ¬ 
πάλληλος έπί βαθμώ 2ω τοϋ Κλάδου ΑΤΙ Διοικητικοϋ-Λογι- 
στικοϋ, δστις είσηγεΐται παν θέμα άφορώνείς τήν λειτουργίαν 
τοϋ Θεραπευτηρίου, πλήν τών Ιατρικών θεμάτων, εις το 
Διοικητικόν Συμβούλιον υπογράφει παν έγγραφον τοϋ Θερα¬ 
πευτηρίου καί συνυπογράφει μετά τοϋ Προϊστάμενου Τμήμα¬ 
τος Οίκονομικοΰ τά έντάλματα καί έπιταγάς τοϋ Νοσοκομείου. 

'Τπογράφει τά εισιτήρια καί έξιτήρια τών ασθενών. 

Τοποθετεί τό πάσης φύσεως προσωπικόν, πλην τοϋ ιατρι¬ 
κού τοιούτου, εις τάς έπί μέρους όργανικάς μονάδάς τής Διευ- 
θύνσεως Διοικήσεως. Δύναται λόγω υπηρεσιακής αναγκης 
δι’ ήτιολογημένης ήμερησίας διαταγής τή προτάσει τοϋ αρμο¬ 
δίου Προϊσταμένου νά άνατίθενται καί έτερα καθήκοντα εις 
υπαλλήλους τοϋ Θεραπευτηρίου πέραν τών κυρίων αυτών 
καθηκόντων προσιδιάζοντα εις τον Κλάδον εις ον ουτοι ανη- 
κουσιν. 

2. 'Ο έν λόγ<ρ έπικουρεΐται εις τήν ένάσκησιν τών καθη¬ 
κόντων του υπό μονίμου υπαλλήλου έπί βαθμώ 3ω τοϋ Κλά¬ 
δου ΑΤΙ είς τον όποιον δύναται νά άνατεθή κατόπιν αποφα- 
σεως τοϋ Προϊσταμένου τής Διευθύνσεως Διοικήσεως εκτε- 
λεσις υπηρεσίας άπογευματινής φυλακής. 

3. Τών Τμημάτων Προσωπικού καί Οικονομικού, προι- 
στανται μόνιμοι υπάλληλοι έπί βαθμοΐς 4ω-5ω τοϋ Κλάδου 
ΑΤΙ Διοικητικοΰ-Λογιστικοΰ καί τοϋ Γραφείου Ασθενών 
μόνιμος υπάλληλος έπί βαθμοΐς 8ω-6ω τοϋ Κλάδου ΑΊ 1 
Διο ικητικοϋ-Λογιστικοΰ. 

4. Τοϋ Τμήματος Γραμματείας θά προΐσταται υπάλληλος 
βαθμοΰ 4ου ή 5ου τοϋ Κλάδου ΜΕ1 Διοικητικού. 

5. Τοϋ Γραφείου Νοσηλευτικού προΐσταται η Διευθυνουσα 
έπί βαθμώ 2ω τοϋ Κλάδου ΑΡ2 Αδελφών Νοσοκομων. 

6. Τοϋ Γραφείου Κοινών. Λειτουργών ό άρχαιότερος 
υπάλληλος τοϋ Κλάδου ΑΡ4 Κοινών. Λειτουργών. 

7. Τοϋ Γραφείου Άπασχολησιοθεραπειας ο μόνιμός υπάλ¬ 
ληλος έπί βαθμοΐς 5ω-4ω τοϋ Κλάδου ΑΡ5 Εργασιοθερα- 

πευτών-Άπασχολησιοθεραπευτών. 

8. Τοϋ Φαρμακείου προΐσταται ό μόνιμός υπάλληλος επι 
βαθμοΐς 6ω-3ω τοϋ Κλάδου ΑΤ2 Φαρμακοποιών. 

9. Τών Κλινικών προΐσταται ό επι θητεία Διευθυντής 
Κλινικής. 

10. Τών Εργαστηρίων προΐσταται ό επι θητεία Διευθυν¬ 
τής έκάστης είδικότητος έκ τών προβλεπομενων εις το Π. 
Δ/γμα Εργαστηρίων. 

11. Τον Προϊστάμενον τής Δ/νσεως Διοικήσεως ^ελλει- 
ποντα, άπόντα ή κωλυόμενον άναπληροΐ ο επι βαθμώ 3ω 


υπάλληλος τοϋ Κλάδου ΑΤΙ Διοικητικού-Λογιστικού, οστις 
επικουρεί τον ώς άνω προϊστάμενον καί συντονίζει καί παρα¬ 
κολουθεί τό Τμήμα Οικονομικού καί Γραφεΐον Τεχνικού. 
Ούτος συνυπογράφει παν έγγραφον τών άνωτέρω Τμημάτων. 

12. Τούς Προϊσταμένους τών Τμημάτων ή Γραφείων 
έλλείποντας, άπόντας ή κωλυομένους άναπληροΰν οί κατά 
βαθμόν άνώτεροι τών έν αύτοΐς ύπηρετούντων υπαλλήλων καί 
μεταξύ ΐσοβάθμων ό άρχαιότερος τούτων κατά τάς περί προ¬ 
βαδίσματος διατάξεις τοϋ άρθρου 31 τοϋ Ν. 434/1976. 

13. Τον Προϊστάμενον Φαρμακείου έλλείποντα, άπόντα ή 
κωλυόμενον άναπληροΐ ό άρχαιότερος ύπάλλληλος τοϋ Κλά¬ 
δου ΜΕ2 Είδικότητος Βοηθών Φαρμακείου. 

14. Τούς Προϊσταμένους τών Κλινικών καί Εργαστηρίων 
έλλείποντας. άπόντας ή κωλυομένους άναπληροΐ ό ύπό τοϋ 
Διευθυντοΰ τής Κλινικής ή Εργαστηρίου οριζόμενος. 

’Άρθρον 11. 

Κατάταξις ύπηρετοϋντος προσωπικού. 

Οί κατά την δημοσίευσιν τοϋ παρόντος ύπηρετοϋντες είς 
τό Νοσοκομεΐον μόνιμοι υπάλληλοι κατατάσσονται αύτοδι- 
καίως είς όμοιοβάθμους θέσεις τών διά τοϋ παρόντος προβλε- 
πομένων Κλάδο^ν έφ’ όσον κέκτηνται τά τυπικά προσόντα 
τοϋ είς όν κατατάσσονται Κλάδου, ώς ακολούθως : 

Μόνιμοι : 

α) Είς τον Κλάδον ΑΤΙ Διοικητικόν-Λογιστικόν οί ύπάλ- 
ληλοι τοϋ άχρι τοΰδε Κλάδου ΑΤΙ Διοικητικοΰ-Λογιστικοΰ 
κεκτημένοι πτυχίον Άνωτάτης Σχολής. 

β) Είς τον Κλάδον ΑΤ2 Φαρμακοποιών οί υπάλληλοι τοϋ 
άχρι τοΰδε Κλάδου ΑΊ 2 Φαρμακοποιών. 

γ) Είς τον Κλάδον ΑΡ2 Αδελφών Νοσοκόμων οί υπάλλη¬ 
λοι τοϋ άχρι τοΰδε Κλάδου ΑΡ2 Αδελφών Νοσοκόμων. 

δ) Είς τον Κλάδον ΑΡ3 Μαιών οί ύπάλληλοι τοϋ άχρι 
τοΰδε Κλάδου ΛΡ3 Μαιών. 

ε) Είς τον Κλάδον ΑΡ4 Κοινωνικών Λειτουργών οί υπάλ¬ 
ληλοι τοϋ άχρι τοΰδε Κλάδου ΑΡ4 Κοινών. Λειτουργών. 

στ) Είς τον Κλάδον ΑΡ5 Έργασιοθεραπευτών-Άπασχο- 
λησιοθεραπευτών οί υπάλληλοι τοϋ άχρι τοΰδε Κλάδου ΑΡ5 

Έργασιοθεραπευτών-Άπασχολησιοθεραπευτών. 

ζ) Είς τον Κλάδον ΑΡ6 Διαιτολόγων ό υπάλληλος τοϋ άχρι 
τοΰδε Κλάδου ΑΡ6 Διαιτολόγων. 

η) Είς τον Κλάδον ΑΡ8 Διοικητικόν-Λογιστικόν (προ¬ 
σωρινόν) οί ύπάλληλοι τοϋ άχρι τοΰδε Κλάδου ΑΡ8 Διοικη- 
τικοϋ-Λογιστικοΰ οί μή κεκτημένοι πτυχίον Άνωτάτης 
Σχολής. 

θ) Είς τον Κλάδον ΜΕ1 Διοικητικόν οί ύπηρετοϋντες είς 
τον άχρι τοΰδε Κλάδον ΜΕ1 Διοικητικόν-Λογιστικόν. 

ι) Είς τον Κλάδον ΜΕ2 Παραϊατρικών Επαγγελμάτων 
καί βοηθών Φαρμακείου οί ύπηρετοϋντες είς τον άχρι τοΰδε 
Κλάδον ΜΕ2. 

ια) Είς τον Κλάδον ΜΕ3 'Ιερέως ό υπάλληλος τοϋ άχρι 
τοΰδε Κλάδου ΜΕ3 Ίερέως. 

ιβ) Είς τον Κλάδον ΜΕ4 Βοηθών Νοσοκόμων οί ύπηρε- 
τοΰντες είς τον άχριτοϋδε Κλάδον ΜΕ4 Αδελφών νοσοκόμων 
μονοετούς φοιτήσεως. 

ιγ) Είς τον Κλάδον ΜΕ5 Πρακτικών Νοσοκόμων (προ¬ 
σωρινός). 

Αί εύρεθεΐσαί έν υπηρεσία τήν 5.10.73 πρακτικαί Άδελ- 
φαί τοϋ άχρι τοΰδε Κλάδου ΜΕ5 Νοσηλευτικού Πρακτικών 
Νοσοκόμων. 

ιδ) Είς τον Κλάδον ΜΕ6 Άρρένων Νοσοκόμων (Φυλάκων 
Ασθενών) (προσωρινός) οί εύρεθέντες εν υπηρεσία τήν 5. 
10.1973 ’Άρρενες Νοσοκόμοι τοϋ άχρι τοΰδε Κλάδου ΜΕ6 
Νοσηλευτικού Άρρένων Νοσοκόμων. 

τ,ε) Είς τον Κλάδον ΜΕ7 Εργοδηγών Σχεδιαστών ο υπάλ¬ 
ληλος τοϋ άχρι τοΰδε Κλάδου ΜΕ7 Εργοδηγών-Σχεδια- 
στών. 

ιστ) Είς τον Κλάδον ΣΕ1 Κλητήρων - Θυρωρών - Νυκτο¬ 
φυλάκων - Διανομέων Αλληλογραφίας Ασθενών - Τηλεφω¬ 
νητών, οί υπάλληλοι τοϋ Κλάδου ΣΕ1 Κλητήρων - Θυρωρών- 
Νυκτοφυλάκων - Διανομέων Αλληλογραφίας Ασθενών και 
Τηλεφωνητών. 

"Αρθρον 12. 

Γενικά!. Διατάξεις. 

Έν ή περιπτώσει δέν καθίσταται έφικτή ή πλήρωσις τής 
προβλεπομένης έν τω Κλάδω ΜΕ3 θέσεως 'Ιερέως, δύναται 
ν’ άνατίθεται δι’ άποφάσεως του Διοικητικού Συμβουλίου ή 
έξυπηρέτησις των θρησκευτικών άναγκών των άσθενών εις 
ετέρους ιερείς κατά Τμήμα, άμειβομένους κατά ιεροτελε¬ 
στίαν. 

’Άρθρον 13. 

Μεταβατικαί Διατάξεις. 

Διά τούς τυχύν κατά την δημοσίευσιν του παρόντος 
ύπηρετοϋντας εις μονίμους θέσεις μή προβλεπομένας υπό 
τούτου ή εις μονίμους θέσεις των οποίων τροποποιείται έπί 
τό δυσμενέστερον ή διαβάθμισις διατηρούνται προσωρινώς 
ισάριθμοι θέσεις προβλεπόμεναι ύπό τοΰ μέχρι τοϋδε ίσχύ- 
οντος οργανισμού εις τάς οποίας κατατάσσονται διά πράξεως 
τοΰ Διευθυντοΰ κατόπιν άποφάσεως τοΰ οικείου' Υπηρεσιακού 
Συμβουλίου έξελισσόμενοι κατά την ύπ’ αύτοϋ προβλεπομένην 
διαβάθμισιν μέχρι τής καθ’ οίονδήποτε τρόπον άποχωρήσεώς 
των έκ τής Υπηρεσίας δτε καί καταργοϋνται αυτοδικαίως. 

'Η κατά τά ως άνω κατάργησις των θέσεων λογίζεται ώς 
έπερχομένη εις τόν εισαγωγικόν βαθμόν. 

’Άρθρον 14. 

Τελικαί Διατάξεις. 

α) Διάκρισις Προσωπικού 

1. Τό προσωπικόν τοΰ Θεραπευτηρίου διακρίνεται εις Ε¬ 
σωτερικόν ύποχρεούμενον ώς έκ τής υπηρεσίας του νά δια- 
νυκτερεύη έν αύτω, καί είς Εξωτερικόν. 

Τό Εσωτερικόν προσωπικόν είναι : 

α) Οΐ έκάστοτε έφημερεύοντες ιατροί. 

β) Τό Νοσηλευτικόν προσωπικόν. 

Εις τό Εσωτερικόν προσωπικόν παρέχεται τροφή, έφ’ δσον 
δέ οί χώροι τοΰ Ιδρύματος έπιτρέπουν καί κατοικία. 

2. Δύναται δι’ ήτιολογημένης άποφάσεως τοΰ Διοικητικού 
Συμβουλίου νά χορηγήται μεσημβρινή τροφή καί είς δλως 
έξαιρετικάς περιπτώσεις καί βραδυνή τοιαύτη εις τό πάσης 
φύσεως προσωπικόν τοΰ Θεραπευτηρίου, είς δέ τόν Διευθυντήν 
καί τό Ιατρικόν Προσωπικόν καί κατοικία έφ’ δσον οί χώροι 
τοΰ Θεραπευτηρίου έπιτρέπουν τοΰτο. 

3. Δι’ άποφάσεως τοΰ Διοικητικού Συμβουλίου δύναται 
νά παρέχηται τροφή είς τό μή δικαιούμενου τοιαύτης προ¬ 
σωπικόν, έπί καταβολή τοΰ άντιτίμου τής χορηγουμένης 
τροφής καί έφ’ δσον αί τεχνικαί κ.λπ. προϋποθέσεις τοΰ Νοσο¬ 
κομείου έπιτρέπουσι τοΰτο. 

Απαγορεύεται είς τό προσωπικόν νά παραλαμβάνη τήν 
τροφήν του έκτός τοΰ Νοσοκομείου παρεσκευασμένην ή άπα- 
ράσκευον. 

β) Στολή ' Υπηρεσίας -Ιματισμός 

Εις τό Νοσηλευτικόν προσωπικόν παρέχεται ή καθοριζο- 
μένη στολή συμπεριλαμβανομένης καί ύποδήσεως μένει δύο 
(2) ζευγών υποδημάτων. 

Είς τους Κλητήρας - Θυρωρούς - Νυκτοφύλακας - Φύ¬ 
λακας Ασφαλείας παρέχεται στολή καθοριζομένη δι’ άποφά¬ 
σεως τοΰ Διοικητικού Συμβουλίου. 


Είς τούς Ιατρούς, Φαρμακοποιόν, Βοηθούς Φαρμακείου, 
τούς παρασκευαστάς καί τούς έμφανιστάς - χειριστάς παρέ¬ 
χεται ή καθωρισμένη στολή υπηρεσίας. 

Επίσης παρέχεται στολή υπηρεσίας είς άπαν τό Τεχνικόν 
καί Βοηθητικόν Προσωπικόν. 

Δι’ άποφάσεως τοΰ Διοικητικού Συμβουλίου δύναται νά 
παρέχηται στολή ύπηρεσίας είς τό θήλυ διοικητικόν προσωπι¬ 
κόν (μπλούζα),τούς Οικονόμους μαγειρείων καί τούς ’Αποθη- 
καρίους (φόρμα). 

'Η παρεχομένη είς τό ώς άνω προσωπικόν στολή ύπηρε¬ 
σίας άπαγορεύεται απολύτως νά φέρηται έκτες τοΰ Ιδρύμα¬ 
τος καί είς ώρας έκτός ύπηρεσίας. 

Δι’ άποφάσεως τοΰ Διοικητικού Συμβουλίου έκδιδομένης 
κατόπιν προτάσεως τής Διευθύνσεως τοΰ Ιδρύματος, δύναται 
νά χορηγήται είς τούς έκ τών νοσηλευόμενων παρέχοντας 
ύπηρεσίας έξυπηρετούσας τό 'Ίδρυμα, άνάλογον χρηματικόν 
βοήθημα, άριθμός σιγαρέττων ή γλυκισμάτων ήμερησίως καί 
ένίσχυσις τής παρεχομένης αύτοΐς τροφής, έφ’ δσον ή έργασία 
τήν οποίαν έκτελοΰσιν έπιβάλλει τοΰτο. 

'Η κατανομή τοΰ Επιστημονικού προσωπικού είς τά δύο 
Τμήματα (Γενικών καί Ψυχικών Παθήσεων) καί κατά 
κλινικήν, ένεργεϊται άποφάσει τοΰ Διοικητικού Συμβουλίου 
τοΰ Ιδρύματος. 

Διά τούς ψυχασθενείς τούς νοσηλευομένους είς τό Ειδικόν 
Τμήμα Φαματιώντων Ψυχοπαθών τοΰ Θεραπευτηρίου, θά 
ίσχύη τό ηύξημένον ήμερήσιον κόστος τροφής, τό καθοριζό¬ 
μενου έκάστοτε διά τά Κέντρα Νοσημάτων Θώρακος (Σα¬ 
νατόρια). 

Τής αυτής ηύξημένης ήμερησίας τροφής θά δικαιούται 
τό άπασχολούμενον είς τό ώς άνω Τμήμα προσωπικόν. 

Δι’ ήτιολογημένης προτάσεως τοΰ Διοικητικού Συμβου¬ 
λίου, κατόπιν άποφάσεως τοΰ 'Υπουργοΰ Κοινωνικών ' Υπη¬ 
ρεσιών, δύναται νά λειτουργήση κυλικεΐον παρά τω Θερα- 
πευτηρίω προς έξυπηρέτησιν τών άναγκών τών άσθενών καί 
τοΰ εν αύτω εργαζομένου προσωπικού, τηρουμένων τών προ¬ 
ϋποθέσεων τοΰ Α.Ν. 1324/1949 κυριοθέντος διά τοΰ Ν. 
1847/1950. 

’Άρθρον 15. 

Καταργούμεναι Διατάξεις. 

Πάσα διάταξις άφορώσα είς τήν διάρθρωσιν τών υπηρε¬ 
σιών, τάς αρμοδιότητας αυτών, τάς θέσεις πάσης φύσεως 
προσωπικού καί τά προσόντα διορισμοΰ ή προσλήψεως ώς καί 
τά λοιπά θέματα ρυθμιζόμενα ύπό τοΰ παρόντος Π. Δ/τος 
καταργεΐται άπό τής δημοσιεύσεως αύτοΰ. 

Είς τόν έπί τών Κοινωνικών Υπηρεσιών Υπουργόν, άνα- 
τίθεμεν τήν δημοσίευσιν καί έκτέλεσιν τοΰ παρόντος Π. 
Δ/τος. 

Έν Άθήναις τή 8 Ιουνίου 1981 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΙ». ΟΙΚΟΝΟΜΙΚΏΝ 

Κ11ΝΧΤ. ΣΤΕΦΑΝΟΠΟΥΛΟΣ ΜΙΛΤΙΑΔΗ! ΕΒΕΡΤ 

ΚΟΙΝΩΝΙΚΩΝ ΥΠΗΡΕΣΙΩΝ 

ΣΠΥΡΙΔΩΝ Δ03ΙΛΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



